Viterbo (mesto)

thumb|Radnica 

**Viterbo** je talianske mesto v oblasti Lazio, hlavné mesto rovnomennej provincie.

## Dejiny
Rovnako ako mnohé mestá v okolí mesta Viterbo má etruské korene. V roku 310 pred Kr. ho dobyli a obsadili Rimania a čoskoro nadobudlo na význame vďaka svojej polohe na dôležitej rímskej komunikácii Via Cassia. V roku 774 mesto dobyli Longobardi. V 11. storočí nepatrilo k Laziu, ale k Toskánsku; postavenie sa zmenilo, keď ho Matilda Toskánska (1046 – 1115) odovzdala pod vládu rímskeho pápeža.

V roku 1167 mu udelil cisár Fridrich Barbarossa mestské práva.

Od roku 1193 bolo Viterbo formálne nezávislé a malo svojho biskupa, aj keď v skutočnosti bolo po Ríme druhým centrom pápežského štátu a bolo určitý čas sídlom pápežského dvora. Uskutočnilo sa tu najdlhšie konkláve v histórii cirkvi – trvalo 1 005 dní, od 30. novembra 1268 do 1. septembra 1271. Konkláve začalo s 20 kardinálmi a skončilo v počte 16, pretože v priebehu času traja kardináli zomreli a jeden konkláve opustil. Na radu sv. Bonaventuru boli nakoniec kardináli v paláci o chlebe a vode a bola odstránená strecha paláca, takže boli vystavení nepohode počasia. 1. septembra 1271 bol konečne vybraný nový pápež. Zvolený nekardinál Tebaldi Visconti z Piacenzy ešte nebol kňazom a bol v tej dobe na púti do Svätej zeme. 10. februára 1272 dorazil z Liège, kde bol arcidiakonom, do Viterba a prijal voľbu. 19. marca toho istého roku ho vysvätili za kňaza a biskupa a 27. marca v Ríme korunovali za pápeža ako Gregor X. 

Zlatý vek mesta spadá do 2. polovice 13. storočia a skončil tzv. Avignonským zajatím pápežov. Cisár sa zriekol svojich nárokov na Viterbo až v roku 1396.

Počas 2. svetovej vojny bolo zničené spojeneckými náletmi viac ako 70% mestskej zástavby vrátane kostola sv. Vavrinca, mesto však bolo veľmi rýchlo obnovené, ako jedno z prvých v Taliansku. 

Je sídlom Toskánskej univerzity (Universita degli Studi della Tuscia).

## Pamätihodnosti
náhľad|Pápežský palác, v pozadí katedrála sv. Vavrinca a Kampanila
náhľad|Katedrála sv. Vavrinca s kampanilou
* Viterbo je v Taliansku jedinečné stupňom a rozsahom dochovania charakteru 12. a 13. storočia. Mnohé najstaršie stavby, predovšetkým kostoly, sú postavené na antických ruinách.
* V takmer nedotknutej podobe sa do dnešných čias zachovala stredoveká pútnická štvrť (San Pellegrino). 
* Pre milovníkov histórie je najzaujímavejšou stavbou v meste pápežský palác, ktorý slúžil pápežom ako letné sídlo a v ktorom sa pontifikovia ukrývali pred búrkami v Ríme v rokoch 1257 – 1281. Stĺpy paláca pochádzajú zo starovekého rímskeho chrámu. Práve tu bolo po smrti pápeža Klementa IV. v roku 1268 začaté najdlhšie pápežské konkláve v histórii, ktoré sa skončilo až za tri roky voľbou pápeža Gregora X. 
* Vedľa paláca stojí katedrála sv. Vavrinca (San Lorenzo), ktorú postavili v 12. storočí lombardskí architekti v románskom štýle na bývalom antickom Herkulovom chráme. V priebehu storočí bola niekoľkokrát prebudovaná. Priečelie si podržalo ráz neskorej renesancie, vysoká kampanila je príkladom sienskej gotiky 14. storočia. V kostole sa nachádza hrobka pápeža Jána XXI.. Náhrobok jeho predchodcu Alexandra IV. v priebehu rokov zmizol. 
* Vo františkánskom kostole sv. Františka (San Francesco) našli miesto posledného odpočinku ešte ďalší dvaja pápeži – Klement IV. a Hadrián V.
* Ďalšie významné architektonické pamiatky vo Viterbe sú renesančné radnice, neskoro gotický palác Farnese, kde žil budúci pápež Pavol III. so svojou krásnou sestrou Giuliou, ďalej svätyňa sv. Rózy, početné gotické fontány, ktorým početnosťou aj dômyselnosťou sa v Európe nevyrovná žiadne mesto. V okolí mesta sa nachádzajú antické kúpele a divadlá vo Ferente a Bolsene, dva dvetisícročné mosty v mestečku Blera, villa Lante a grandiózny zámok stredovekých kniežat Orsini v Bracciano.

## Udalosti a sviatky
Každoročne sa 3. septembra vo Viterbe konajú oslavy sviatku patrónky mesta, svätej Rózy. Na jej počesť prichádzajú do mesta procesie a pri tejto príležitosti sa mestom za pomoci viac ako 100 nosičov transportuje tzv. *Macchina di Santa Rosa*, čo je cca 30 m vysoká a viac ako päť ton vážiaca slávnostne ozdobená veža.

## Vývoj počtu obyvateľov
;Počet obyvateľov:

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:60000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1871 from:0 till: 27232
  bar:1881 from:0 till: 26833
  bar:1901 from:0 till: 28660
  bar:1911 from:0 till: 30801
  bar:1921 from:0 till: 33347
  bar:1931 from:0 till: 35969
  bar:1936 from:0 till: 37130
  bar:1951 from:0 till: 44132
  bar:1961 from:0 till: 50047
  bar:1971 from:0 till: 54461
  bar:1981 from:0 till: 57632
  bar:1991 from:0 till: 58380
  bar:2001 from:0 till: 59308

PlotData=

  bar:1871 at: 27232 fontsize:S text: 27.232 shift:(-10,5)
  bar:1881 at: 26833 fontsize:S text: 26.833 shift:(-10,5)
  bar:1901 at: 28660 fontsize:S text: 28.660 shift:(-10,5)
  bar:1911 at: 30801 fontsize:S text: 30.801 shift:(-10,5)
  bar:1921 at: 33347 fontsize:S text: 33.347 shift:(-10,5)
  bar:1931 at: 35969 fontsize:S text: 35.969 shift:(-10,5)
  bar:1936 at: 37130 fontsize:S text: 37.130 shift:(-10,5)
  bar:1951 at: 44132 fontsize:S text: 44.132 shift:(-10,5)
  bar:1961 at: 50047 fontsize:S text: 50.047 shift:(-10,5)
  bar:1971 at: 54461 fontsize:S text: 54.461 shift:(-10,5)
  bar:1981 at: 57632 fontsize:S text: 57.632 shift:(-10,5)
  bar:1991 at: 58380 fontsize:S text: 58.380 shift:(-10,5)
  bar:2001 at: 59308 fontsize:S text: 59.308 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Roberto Vittori (* 1964), astronaut
* Angelo Peruzzi (* 1970), futbalista 

## Partnerské mestá
*  Albany, New York, USA
*  Binghamton, New York, USA
*  Campobasso, Taliansko
*  Gubbio, Taliansko
*  Nola, Taliansko
*  Palmi, Taliansko
*  Santa Rosa de Viterbo, Brazília 
*  Sassari, Taliansko
*  Springfield, Massachusetts, USA

## Iné projekty

## Externé odkazy
* Oficiálna stránka 
* Diecéza Viterbo
* Universita Viterbo
* Santa Rosa
* Staré pohľadnice Viterba

## Zdroj

Kategória:Mestá v Laziu